《镇西 踰黄芦岭，度金锁关》
清代·董元恺

汾阳西指，有插天垠崿。亘石栈、冈峦纷错。蹑芒屩。

看峰回径转，亥磴螺盘，羊肠路恶。两崖去天如削。

列城郭。倚崇墉绝顶，险同剑阁。剩荒垣、断云残角。

谁疏凿。自一夫荷戟，百万临关梭巡，前却河山，数重扃钥。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。